Butt giftslørsopp

Butt giftslørsopp (Cortinarius orellanus) er en dødelig giftig skivesopp som ligner på spiss giftslørsopp.

 Navn 
Det vitenskapelige artsepitetet orellanus er indirekte oppkalt etter den spanske conquistadoren Francisco de Orellana. Soppens farge minner om fargen på bladene av en busk navngitt etter han (Bixa orellana).

 Beskrivelse 
Soppen blir 5–13 cm høy og er rødbrun til brun. Hatten er 3–8,5 cm bred. Sporeavtrykket er rustbrunt.

Selv om butt- og spiss giftslørsopp til forveksling ligner er hatten hos butt giftslørsopp bredere og bredere puklet til hvelvet. Stilken mangler dessuten tydelige gule belter på stilken.

 Utbredelse 
Soppen er vanlig i hele Europa, bortsett fra nordlige områder. Nordgrensen anses å være Sørlandet, hvor den er funnet i eikeskog.

 Giftig sopp 
Butt giftslørsopp inneholder giftstoffet orellanin. Dette virker sakte og skader lever og nyrer. Selv små mengder sopp kan være dødelig.

Ved mistanke om inntak av slik sopp, må man straks forsøke å fremkalle brekning (oppkast), og oppsøke lege snarest.

 Galleri 

 Se også 
 Spiss giftslørsopp

 Eksterne lenker 



 Referanser 

Kategori:Giftige sopper
Kategori:Skivesoppordenen
Kategori:Normlisten for soppkontrollører